
Obavljala sam ***[hadždž](https://pitajucene.com/search/had%C5%BE/questions/ "Pretraži pitanja o hadžu")*** prošle godine, i obavila sam sve obrede osim tavaful-ifade i oprosnog tavafa, jer me je od toga spriječilo šerijatsko opravdanje, pa sam se vratila kući u Medinu s tim da se vratim jedan dan da obavim tavaful-ifadu i oprosni tavaf. I zbog moga nepoznavanja vjerskih naredbi uradila sam sve što je inače zabranjeno osobi koja je u ihramu. Zatim sam pitala o mom povratku u Mekku radi obavljanja tavafa, pa mi je rečeno da mi nije ispravno da obavim tavaf, već da mi je pokvaren i da obavim hadždž drugi put sljedeće godine, s tim da zakoljem kravu ili kamilu. Da li je ovo tačno? Da li ima neko drugo rješenje i kakvo je? Da li mi je hadždž pokvaren? Da li je na meni da ga ponovim? Odgovorite mi što sam dužna, Allah s.v.t. Vas blagoslovio.


* 
* 
* 
* 
* 
* 
* 

 
Da li mi je hadždž pokvaren?

Ovo je, također, jedna od nevolja koja je prouzrokovana davanjem fetvi bez znanja. Tebi je obavezno vratiti se u Mekku i obaviti samo tavaful-ifadu. A što se tiče oprosnog tavafa, ne trebaš ga obaviti ako si imala hajz do izlaska iz Mekke, to je zato što žena s hajzom ne mora obaviti oprosni tavaf, po hadisu od Ibn-Abasa, r.a.: 


“Naređeno je ljudima da zadnje svoje vrijeme boravka u Mekki provedu kod Allahove kuće, osim žene koja ima hajz, koja ima olakšicu u vezi s tim. 


U rivajetu kod EbuDavuda stoji: “…da njihovo zadnje vrijeme kod Allahove kuće bude tavaf.” 


Kada je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** s.a.v.s. obaviješten da je Safija obavila tavaful-ifadu, rekao joj je: 


“Neka ide.” 


Ovo je dokaz da oprosni tavaf spada sa žene koja ima hajz, a ti trebaš obaviti tavaful-ifadu. Pošto si se iz neznanja oslobodila svega onoga što je zabranjeno u ihramu, to ne smeta, jer kada onaj koji ne zna uradi nešto što je zabranjeno onom što je u ihramu, nema mu grijeha, na osnovu riječi Uzvišenog: 


Gospodaru naš, ne kazni nas ako zaboravimo ili što nehotice učinimo. 


I Njegove riječi: Nije grijeh ako u tome pogriješite, grijeh je ako to namjerno učinite. 


Sve što je Uzvišeni Allah zabranio onom ko je u ihramu, ako ga uradi iz neznanja i iz zaborava, ili pod prisilom, nema mu grijeha. Međutim, u trenutku kada nestane opravdanih razloga, on mora prestati činiti ono u što se bio upustio.


————


Iz knjige “Propisi o Hajzu Istihazi i Nifasu”  

Autor: Muhamed Ibn Salih ***[El-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***


Preuzmite knjigu u pdf formatu na linku ispod:  

<https://pitajucene.com/wp-content/uploads/2019/08/Propisi-o-Hajzu-Istihazi-i-Nifasu-Muhamed-Ibn-Salih-El-Usejmin.pdf>


